ปกติเวลาเราเดินไปตามร้านซูชิในตลาด ร้านมักทำซูชิเตรียมไว้ใส่ถาดให้เราหยิบๆๆทีละชิ้น ชิ้นละ5บาทบ้าง 10บาทบ้าง แต่บางทีก็แอบกังวลเรื่องควทมสะอาดอยู่ เพราะ ไม่รู้ทำไว้นานแค่ไหน แล้วคนก็เดินผ่านไปมาๆดูไม่ค่อยสะอาดเลย ส่วนร้านนี้เผินๆก็ดูเป็นร้านซูชอตลาดแบบนี้เลยยค่ะ แต่ที่ต่างคือ ถาดหน้าร้านนี่โล่งๆ555 วางแต่เมนูไว้ให้เราเลือกติ๊กใส่กระดาษ แล้วพอเราเลือกเสร็จก็ให้หยิบบัตรคิว เพื่อร้านจะทำตามออเดอร์ที่เราสั่งไว้ใหม่ๆเลย อันนี้เป็นซูชิตลาดร้านแรกเลยก็ว่าได้ค่ะ ที่เราเห็นเค้าทำแบบนี้ ส่วนตัวเลยค่อยข้างประทับใจและมั่นใจในความสดสะอาดมากกว่าร้านทั่วไป

ร้านนี้ตั้งอยู่ในเซ็นเตอร์วัน ชั้นศูนย์อาหาร เดินเข้ามาแล้วจะอยู่ข้างหน้าๆเลย 

ลักษณะร้านเป็นเคาท์เตอร์สำหรับสั่งซื้ออย่างเดียว ไม่มีที่นั่งทานของร้านเอง แต่สามารถนั่งทานในศูนย์อาหารได้ค่ะ 

โดยหน้าร้านจะมีทั้งเมนูสำหรับสั่งซูชิเป็นคำๆ และที่ทำเป็นสำเร็จรูปใส่กล่องไว้ ซึ่งมีทั้งข้าวหน้าปลาซาบะ ปลาดิบ มากิ ไข่หวาน หน้าตาถือว่าน่าทานทีเดียว ซูชิคำๆที่เราสั่งทำใหม่ก็มีให้เลือกหลากหลายดี ราคาเริ่มต้นตั้งแต่ 10 บาท มีทั้งแบบสดและรนไฟ

วันนี้เราเลือกสั่งมา 2 แบบเลย คือ สั่งมากิ ที่เป็นเซตทำไว้แล้ว คือ เป็นแซลมอนรนไฟราดซอสผสมกับมายองเนส ปลาชิ้นขนาดกำลังดี ทานอร่อย นุ่มๆสดสะอาดดีค่ะ ชิ้นพอดีคำไม่ใหญ่ ข้าวไม่เยอะ

ส่วนที่สั่งเป็นคำๆสั่งมา3อย่างๆละ 2ชิ้น แบ่งกับเพื่อนทาน55 ได้แก่
แซลมอนรนไฟ (ชิ้นละ15บาท) ชิ้นปลาไม่บาง รนไฟสุกกำลังทานค่ะ ไม่คาว อร่อยดี 

หน้าแซลมอนดิบ (ชิ้นละ15บาท) แม้ปลาจะแร่ไม่งาม เพราะ ใน1คำ เหมือนจะมีปลาหลายชิ้น แต่ก็ถือว่าให้เยอะดี สดสะอาด ไม่เละมาก ไม่ค่อยมีมันเท่าไหร่  แต่เทียบกับราคาถือว่าใช้ได้เลย

หน้าปลาไหล (ชิ้นละ 15 บาท) สุดท้ายละๆ คำนี้ไม่หวานมาก ชิ่นไม่เล็ก หวานๆหอมใช้ได้ แต่ไม่ค่อยมัน รสชาติทานได้ ข้าวไม่เละ ทานได้ค่ะ

ใครชอบทานซูชิราคาตลาดๆๆ ราคาถูกมากๆ ทานเล่นๆสนุกๆสามารถทานได้ประดุจบุฟเฟ่ ไม่สะเทือนกระเป๋าสตางค์ คุณภาพใช้ได้ ความสะอาดดีเกินมาตรฐานระดับร้านประเภทเดียวกัน เราแนะนำร้านนี้เลยค่ะ ให้ 4 ดาว สำหรับร้านแนวนี้เลย

